CELEX: 62021CN0583
Language: sk
Date: 2021-09-20 00:00:00
Title: Vec C-583/21: Návrh na začatie prejudiciálneho konania, ktorý podal Juzgado de lo Social n° 1 de Madrid (Španielsko) 20. septembra 2021 – NC/BA, DA, DV a CG

31.1.2022   
            
            
               SK
            
            
               Úradný vestník Európskej únie
            
            
               C 51/18
            
         
      Návrh na začatie prejudiciálneho konania, ktorý podal Juzgado de lo Social no 1 de Madrid (Španielsko) 20. septembra 2021 – NC/BA, DA, DV a CG
      (Vec C-583/21)
      (2022/C 51/23)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Juzgado de lo Social no 1 de Madrid
      
         Účastníci konania pred vnútroštátnym súdom
      
      
         Žalobca: NC
      
         Žalovaní: BA, DA, DV a CG
      
         Prejudiciálna otázka
      
      Vzťahuje sa článok 1 ods. 1 písm. a) smernice Rady 2001/23 z 12. marca 2001 o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov alebo závodov (1), a teda obsah tejto smernice na situáciu, v ktorej držiteľ notárskeho úradu, verejný činiteľ, ktorý je zároveň súkromným zamestnávateľom zamestnancov, ktorí pre neho pracujú – pričom uvedený vzťah je vo všeobecných pracovnoprávnych predpisoch a v odvetvovej kolektívnej zmluve upravený ako pracovný pomer –, nahradí iného bývalého držiteľa notárskeho úradu, ktorý prestal vykonávať svoju činnosť, prevezme jeho agendu a naďalej vykonáva činnosť na tom istom pracovisku s tým istým vecným zázemím a prevezme zamestnancov, ktorí predtým na základe pracovného pomeru pracovali pre bývalého notára, ktorý bol držiteľom tohto úradu?
      
         (1)  Ú. v. ES L 82, 2001, s. 16; Mim. vyd. 05/004, s. 98.